નરેન્દ્ર મોદીએ કહ્યું હતું કે, ઉત્તરપ્રદેશ નહેરુજીની કર્મભૂમિ રહ્યું છે, સોનિયા ગાંધી, ઇન્દિરા ગાંધી અને રાહુલ ગાંધીની પણ કર્મભૂમિ રહી છે. આમ છતાં ઉત્તરપ્રદેશમાં શું થયું? ગુજરાતમાં 9 ડિસેમ્બરના રોજ આપણે ગુજરાતનું ભાવિ નક્કી કરવાનું છે. ગુજરાતના લોકો તો પહેલેથી કોંગ્રેસને ઓળખી ગયા છે અને હવે ઉત્તરપ્રદેશના લોકો પણ ઓળખી ગયા છે. કોંગ્રેસ વાર-તહેવારે રંગ બદલે છે. કોંગ્રેસ માત્ર સંપ્રદાયોને અંદરો-અંદર લડાવવાનું કામ કર્યું, લોકોને લડાવીને કોંગ્રેસ મલાઇ ખાય છે. ભરૂચમાં સૌથી વધારે મુસ્લિમ આબાદી છે. ભાજપના રાજમાં જે બે જિલ્લા સૌથી ઝડપથી આગળ વધ્યા એ છે કચ્છ અને ભરૂચ. કારણ વિકાસ એ જ અમારો માર્ગ છે. રાજીવ ગાંધી અહીં આવીને કહેતા કે, અમે અહીંના દિકરા છીએ. ઇન્દિરા ગાંધી કહેતા કે, હું અહીંની વહુ છે. હવે એમના લોકો આવે ત્યારે પણ આવા જ મમરા મુકતા જાય છે. બનાસકાંઠામાં ગામના ગામ ડૂબ્યા, પરંતુ જનતાનું વિચાર્યા વગર બેંગ્લોર જઇને બેઠા હતા. એ લોકો ભરૂચનું પણ ભલુ કરી શક્યા નહોતા. નર્મદા પર બ્રિજ બનાવવાનું કામ નહોતા કરી શક્યા. કોંગ્રેસીઓએ જે કર્યું છે, એ મારે નથી બોલવું. બિચારા મુસીબતમાં પડશે, આમ પણ એમને કોઇ બોલાવતું નથી. એમણે પરાણે હસવું પડે છે. દુઃખિયારાને દુઃખી કરવા આપણો સ્વભાવ નથી.